**Zápis zo zasadnutia Rady SZMP č.2/2018, zo dňa 013.04.2018 – Banská Bystrica**

**Prítomní:** D. Poláček ml., T. Doležel, Dr. V. Miller, Dr. L. Kršňáková, Mgr. M. Doleželová, Ján Szalay, Ing. J. Szalay PhD, D. Poláček st.

**Ospravedlnený:** Ing. V. Rengevič

Začiatok: 14:00 Koniec: 15:30

**Bod 1.:** Otvorenie a schválenie programu

Rokovanie otvoril predseda SZMP, p. D. Poláček ml.. Konštatoval, že Rada SZMP je uznášania schopná ( 6 prítomní členovia zo 7 členov Rady SZMP). Po schválení programu rokovania, podľa pozvánky, bez doplňujúcich a pozmeňujúcich bodov, rokovanie pokračovalo podľa nasledujúcich bodov.

**Bod 2.:** Kontrola zápisu a informácie

* Ján Szalay informoval Radu SZMP, že v súčasnom období za účelom liečby neužíva lieky s nedovoleným zložením. Má iba pre prípad akútneho stavu, záchvatu, liek Foster (*obsahuje* *substanciu Formaterol, ktorá je limitovaná množstvom a to 54 mikrogramov za 24 hod*.). Bol informovaný, že sú dve možnosti riešenia a to: 1. Požiadať o TUE (terapeutická výnimka), alebo 2. V prípade, že bude nútený použiť liek Foster, musí okamžite, ak je na súťaži, z tejto odstúpiť a informovať organizátora, lekára a dopingového komisára na súťaži, že odstupuje zo súťaže. Bol poučený, že v prípade, že sa zmení liečba, alebo mu bude predpísaný liek s nedovolenou substanciou, musí okamžite informovať o tejto skutočnosti ADA SR a SZMP. Celý postup ako, je uvedený na stránke ADA SR aj na stránke SZMP a bol J. Szalayovi aj doručený písomne. Ak J. Szalay doručí na SZMP písomnú informáciu o svojom súčasnom zdravotnom stave, spolu s lekárskou správou s popisom jeho zdravotného stavu a nastavenej liečby, tak v prípade, že v správe nebudú liečebné postupy, alebo lieky, ktoré sú v rozpore s pravidlami ADA SR, tak mu bude obnovený s okamžitou platnosťou štatút aktívneho člena, pretekára, v SZMP. O danom stave, bude informovaný aj klub BHSE Honvéd, v ktorom sa J. Szalay pripravuje.
	+ - Z: sekretariát SZMP T: po doručení správy J. Szalayom
* Trvá vyhotovenie propagačných materiálov k propagácii SZMP na domácich podujatiach
	+ - Z: sekretariát SZMP a V. Rengevič T: do 2. kola Sl. pohára
* Rada SZMP schvaľuje smernicu o poskytovaní odmeny a náhrad kontrolórovi SZMP, Ju. Szalayovi st.. Schvaľuje mu odmenu vo výške 200,- EUR mesačne. Spôsob vyplácania odmeny prekonzultuje gen. sekretár s účtovníčkou a personalistkou SZMP. Odmena sa priznáva od 01.03.2018 do konca roku 2018.
* Vybavenie reprezentačným oblečením reprezentačných družstiev mládeže – úloha trvá.
	+ - Z: tréneri mládeže (T. Doležel a V. Rengevič) T: do EP mládeže, 26.5.2018
* Ostatné úlohy z predchádzajúceho zápisu datované k termínu zasadnutia splnené

***Informácie:***

* SOV ; členovia SOV mohli navrhovať kandidátov do dozornej rady SOV. Bol doručený jeden návrh predložený zástupcom pretekárov - Ju. Szalay st.- za člena dozornej rady SOV. Rada SZMP hlasovaním neschválila podanie kandidatúry na tento post za SZMP. ( hlasovanie, 1 za, 1 proti (predseda), 4 sa zdržali).
* Dňa 26.04.2018 sa koná Valné zhromaždenie KŠZ SR. Rada SZMP schvaľuje za SZMP za delegátov na toto zhromaždenie pp. V. Milera a D. Poláčka st.
	+ - Z: gen. sekretár SZMP T: do 20.04.2018
* Dňa 28.04.2018 sa koná Valné zhromaždenie SOV. Rada SZMP schvaľuje za SZMP delegáta na toto zhromaždenie p. D. Poláčka st.
	+ - Z: gen. sekretár SZMP T: do 20.04.2018
* Gen. sekretár informoval, že všetky kluby sa riadne zaregistrovali v registračnom termíne, tj. do 30.03.2018. Klub ŠK Mladosť Bratislava požiadal o ukončenie členstva v SZMP. Jeho členovia, po súhlase oboch klubov, prechádzajú do ŠK Vega Bernolákovo. Aktuálny stav je 8 klubov zaregistrovaných v SZMP pre rok 2018.

**Bod 3.:** Zmeny a úpravy v činnosti RD na I. polrok 2018 , seniori, juniori a mládež

* Športový riaditeľ SZMP informoval o pozvaniach, ktoré boli doručené na SZMP. SZMP dostal pozvania na všetky plánované akcie**. Z dôvodu, že sa zmenil termín EP mládeže v Prahe z 26.5.2018 na 19.5.2018, tak navrhuje konanie 2. kola Slov. pohára na 26.05.2018** (organizátor SZMP a ŠK Raja BB).
* Reprezentačný tréner navrhuje účasť reprezentácie v kategórii seniori oproti schválenému programu reprezentácie upraviť o vyradenie z nominácií na medzinárodných pretekoch pretekárov Jána Szalaya a Filipa Lichanca zo zdravotných dôvodov. Uvedení pretekári budú opätovne zaradení do nominácií po preukázaní výkonnosti na domácich podujatiach.

* Projekt prípravy J. Szalaya v Maďarsku považuje vedenie reprezentácie z dôvodu zdravotných problémov pretekára za neúspešný. Odporúča ukončiťs klubom BHSE Honvéd súčasnú zmluvu a v prípade pokračovania prípravy J. Szalaya v Maďarsku, dohodnúť zmluvu tak, aby podchytila, zabezpečila, aj takéto prípadné situácie.
	+ - Z: športový riaditeľ SZMP T: 20.04.2018

**Bod 4.:** Konferencia SZMP pre rok 2018, prerokovanie predložených materiálov

* Rada SZMP nemá žiadne doplňujúce a pozmeňujúce návrhy k materiálom predložených na Konferenciu SZMP 2018.

**Bod 5.:** Rôzne

* žiadne návrhy, podnety

V Banskej Bystrici : 13.04.2018

zapísal: D. Poláček st. overil: D. Poláček ml.